**รายงานการประชุมสภาองค์การบริหารส่วนตำบลนาไม้ไผ่สมัยวิสามัญ สมัยที่ 3/2560 ประจำปี 2560**

**เมื่อวันที่ 22 กันยายน 2560 เวลา 13.30 น.**

**ณ ห้องประชุมเฉลิมพระเกียรติ 80 พรรษา องค์การบริหารส่วนตำบลนาไม้ไผ่**

**ผู้มาประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1. | นายสบาย | รัตนบุรี | ประธานสภาฯ |
| 2. | นายสมบูรณ์ | รักษ์ศรีทอง | รองประธานสภาฯ |
| 3. | นายนพดล | ไชยศร | เลขานุการสภาฯ |
| 4. | นายวิชาชาญ | ชนูดหอม | ส.อบต.หมู่ที่ 1 |
| 5. | นายเสริมศักดิ์ | พฤกษพนม | ส.อบต.หมู่ที่ 2 |
| 6. | นายภัฎศชลญ์ | แร่ทอง | ส.อบต.หมู่ที่ 2 |
| 7. | นายพงษ์ศักดิ์ | พรหมดนตรี | ส.อบต. หมู่ที่ 3 |
| 8. | นายสมใจ | ศรีระษา | ส.อบต.หมู่ที่ 4 |
| 9. | นายขจร | แก้วสว่าง | ส.อบต.หมู่ที่ 5 |
| 10. | นายรัตตะภูมิ | คงยงค์ | ส.อบต.หมู่ที่ 6 |
| 11. | นายสัมพันธ์ | จีนประสม | ส.อบต.หมู่ที่ 6 |
| 12. | นายพรศักดิ์ | ภักดีสุวรรณ | ส.อบต.หมู่ที่ 7 |
| 13. | นายพรชัย | รัตนคช | ส.อบต.หมู่ที่ 7 |
| 14. | นายอภินันต์ | หนูริง | ส.อบต.หมู่ที่ 8 |
| 15. | นายสมพร | รัตนคช | ส.อบต.หมู่ที่ 9 |
| 16. | นางสาวเสาวรัตน์ | ช่วยเกิด | ส.อบต.หมู่ที่ 9 |
| 17. | นายผล | กล้าปราบโจร | ส.อบต.หมู่ที่ 10 |
| 18. | นายสมยศ | รักษาแก้ว | ส.อบต.หมู่ที่ 11 |
| 19. | นายไพศาล  | แก้วตาทิพย์ | ส.อบต.หมู่ที่ 12 |
| 20. | นายอภิชาติ | รัตนบุรี | ส.อบต.หมู่ที่ 12 |
| 21. | นางศรีสุดา | ชำนาญกิจ | ส.อบต.หมู่ที่ 13 |
| 22. | นายเดชภณ | แก้วคุ้มภัย | ส.อบต.หมู่ที่ 14 |
| 23. | นายชัยณรงค์ | เพชรส่งศรี | ส.อบต.หมู่ที่ 14 |

**ผู้ไม่มาประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1. | นายสมนึก | สมมาตร | ส.อบต.หมู่ที่ 4(ขาด) |
| 2. | นางสิรัญญา | สังข์การณ์ | ส.อบต.หมู่ที่ 5 (ลากิจ) |
| 3. | นายวิชาญ | ทรัพย์พระอินทร์ | ส.อบต.หมู่ที่ 8 (ขาด) |
| 4. | นางนงลักษณ์ | ตาดทอง | ส.อบต.หมู่ที่ 10 (ขาด) |
| 5. | นายณรงค์ | อักษรไทย | ส.อบต.หมู่ที่ 11 (ขาด) |

**ผู้เข้าร่วมประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1. | นายชัยพิภัทร | รัตนบุรี | นายก อบต. |
| 2. | นายสายันท์ | นิธิสกุลกาญจน์ | รองนายก อบต. |
| 3. | นายสุชาติ | หนูในนา | รองนายก อบต. |
| 4. | นายบุญสิทธิ์ | ชอบทำกิจ | เลขานุการนายก อบต. |
| 5. | นายอรุณ  | ชูประจง | ผอ.กองช่าง |
| 4. | นางนงเยาว์ | ศรีจันทร์ | หัวหน้าสำนักปลัด |
| 5. | นางอรอุษา | คงหอม | จนท.วิเคราะห์ฯ |
| 6. | นางจีรภรณ์ | คชพันธ์ | ผช.ธุรการ |

**เริ่มประชุม 13.30น.**

**เรื่องก่อนระเบียบวาระการประชุม**

เมื่อที่ประชุมพร้อมแล้วเลขานุการสภาอบต.นาไม้ไผ่กล่าวเรียนเชิญประธานสภาฯจุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้

**ประธานสภาฯ** ตามที่สภาองค์การบริหารส่วนตำบลนาไม้ไผ่ ได้ขออนุญาตต่อนายอำเภอทุ่งสงในการเปิดประชุมสภาองค์การบริหารส่วนตำบลนาไม้ไผ่ สมัยวิสามัญ สมัยที่ 3/2560 โดยมีกำหนด 15 วัน นับตั้งแต่วันที่ 12 – 26 กันยายน 2560 นั้น สำหรับวันนี้ก็มีวาระดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

 **1.1 เรื่อง การจัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช**

**ประธานสภาฯ** ขอเชิญท่านปลัด อบต.

**นายนพดล ไชยศร** สำหรับเรื่องนี้ทางสำนักพระราชวังได้มีหมายกำหนดเรียบร้อยแล้วว่าจะมีการจัดพระราชพิธีถวายพระเพลิงในวันที่ 26 ตุลาคม นี้ สำหรับจังหวัดนครศรีธรรมราช จุดที่ 1 คือที่สนามหน้าเมืองจะมีพระเมรุจำลอง จังหวัดละ 1 จุดเท่านั้น ส่วนในระดับอำเภอให้ทำเป็นซุ้มไม่มีพระเมรุจำลอง ซึ่งอำเภอทุ่งสงเราได้กำหนดไว้ที่วัดเขาปรีดี อีกจุดหนึ่งคือเป็นของพื้นที่ ของเราก็เป็นที่วัดวังขรี ถ้าหากประชาชนท่านใดต้องการที่จะไปวางดอกไม้จันทร์ที่สนามหน้าเมือง ไปได้ตั้งแต่เวลา 09.00 น.ที่วัดเขาปรีดีก็ตั้งแต่ 09.00 น. ส่วนที่วัดวังขรีจะเริ่มตั้งแต่ 16.00 น. ส่วนเวลาที่จะมีการพระราชทานเพลิงพระศพจริงๆคือเวลา 23.00 น. สำหรับการเข้าร่วมพิธีในวันที่ 26 ของคณะผู้บริหาร สมาชิกสภา และพนักงานที่วัดเขาปรีดี สำหรับท่านที่มีชุดปกติขาวให้ใส่ชุดขาวไว้ทุกข์ขอให้ท่านเตรียมปลอกแขนไปด้วย สำหรับท่านที่ไม่มีชุดขาวให้ใส่ชุดกากีแขนยาว สำหรับตำบลนาไม้ไผ่ ทางอำเภอได้ให้เราจัดการแสดง 1 ชุด คือการรำมโนราห์

**ที่ประชุม** รับทราบ

 **1.2 เรื่อง การจัดงานประเพณีชักพระ ประจำปี 2560**

**ประธานสภาฯ** ขอเชิญท่านปลัด อบต.

**นายนพดล ไชยศร** สำหรับเรื่องนี้ มีกำหนดวันที่ 6 - 10 กันยายน โดยเรือพนมพระจะเริ่มออกจากสี่แยกตลาดเกษตรในเวลาประมาณ 08.00 น. ขอให้ท่านสมาชิก อบต.ที่ดูแลวัดต่างๆช่วยแจ้งทางวัดให้ด้วยว่า 08.00 น. เรือพนมพระจะต้องถึงที่สี่แยกตลาดเกษตรแล้ว สำหรับการจอดเรือพระ วัดไหนถึงก่อนก็ได้จอดก่อนแต่วิธีการที่จะเข้าจอดได้คือเค้าจะแบ่งเป็น 3 จุด จุดที่ 1 คือสามแยกโรงน้ำแข็ง จุดที่ 2 คือที่สี่แยกตลาดเกษตร และจุดที่ 3 คือสามแยกตรัง สำหรับการปล่อยเรือเค้าจะปล่อยจุดละ 3 ลำก่อน สลับกันไป สำหรับการรำวงเวียนครกปีนี้ไม่มี แต่จะมีการแข่งขันร้องเพลงลูกทุ่งแทน ซึ่งให้ส่งตำบลละ 2 คน และในวันที่ 5 ตุลาคม จะมีการแห่ถ้วยพระราชทาน และสำหรับการแต่งกายในวันที่ 6 ตุลาคม ให้ใส่เสื้อสีดำหรือสีขาว ก็ต้องขอให้ท่านสมาชิกได้ช่วยประชาสัมพันธ์ด้วย สำหรับเงินที่จะอุดหนุนวัด ก็ต้องขอทำความเข้าใจว่าปีนี้เรายังเบิกไม่ได้ทางวัดจะต้องสำรองจ่ายไปก่อน ส่วนการเฝ้าเรือพนมพระนั้นผมจะทำเป็นประกาศอีกครั้งว่าใครเฝ้าวัดไหนวันไหน

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุมสภาครั้งที่แล้ว (เมื่อวันที่ 15 สิงหาคม 2560)**

**นายนพดล ไชยศร** เลขานุการสภา ได้มีการทบทวนรายงานการประชุมครั้งที่แล้ว โดยได้มีการสอบถามสมาชิกในที่ประชุมว่าต้องการให้มีการแก้ไขอะไรหรือไม่

**ที่ประชุม** ให้มีการแก้ไขในหน้าที่ 4 โครงการของหมู่ที่ 8 ซึ่งให้ใช้คำว่า ซอยบ้านนายชม และให้แก้ไขในหน้าที่ 6 ให้แก้จากคลองวังใหญ่ และคลองบางใหญ่

**ที่ประชุม** รับรอง

**ระเบียบวาระที่ 3 เรื่องด่วน/พิจารณา**

**3.1 เรื่องขอความเห็นชอบขยายเวลาการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2561**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ และท่านสมาชิกทุกท่าน สำหรับวันนี้ก็ต้องขอความเห็นชอบจากสภาองค์การบริหารส่วนตำบลนาไม้ไผ่ในการขยายเวลาในการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2561 เนื่องจากว่าตอนนี้ของเราได้มีการแก้ไขในหลายๆเรื่องในการที่จะดำเนินการและมีบางอย่างที่เราจะต้องเพิ่มเติมเช่นการจัดทำศูนย์โอท๊อปของตำบล และการต่อเติมอาคารสำนักงานอบต.แห่งนี้ เลยต้องขอขยายเวลาการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2561 ไปจนถึงวันที่ 31 ตุลาคม 2560

**ประธานสภาฯ** มีสมาชิกท่านใดต้องการจะสอบถามเพิ่มเติมบ้างหรือไม่ ถ้าไม่มีผมจะขอมติที่ประชุม

**ประธานสภาฯ** สมาชิกท่านใดไม่เห็นชอบขยายเวลาการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2561 โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบขยายเวลาการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2561 โปรดยกมือขึ้น

**มติที่ประชุม** เห็นชอบ 20 เสียง

 งดออกเสียง 2 คน

**3.2 เรื่องขอความเห็นชอบกันเงินเหลื่อมปีกรณีไม่ก่อหนี้ผูกพัน โครงการสร้างหอกระจายข่าวประจำหมู่บ้าน หมู่ที่ 14 จำนวน 131,000 บาท**

**ประธานสภาฯ** ขอเชิญท่านนายกอบต.

**นายชัยพิภัทร รัตนบุรี** เรียนท่านประธานสภาฯ และเพื่อนสมาชิกทุกท่าน สำหรับโครงการนี้จากที่ทางเราได้หาผู้รับเหมาจากหลายๆท่านว่าให้มาช่วยทำหอกระจายข่าวตรงนี้แต่ว่าไม่มีผู้รับเหมาท่านใดรับงานนี้ไปทางผู้รับเหมาให้เหตุผลที่ว่าทางเราตั้งราคาน้อยเกินไปเค้าไม่สามารถดำเนินการได้ และตอนนี้การจัดซื้อจัดจ้างก็ใช้ระเบียบตัวใหม่ที่เพิ่งประกาศไปเมื่อวันที่ 23 ที่ผ่านมาเลยทำให้ทางเราไม่สามารถดำเนินการได้ดังนั้นจึงจำเป็นที่จะต้องมีการกันเงินเหลื่อมปีกรณีไม่ก่อหนี้ผู้พันไว้ก่อนก็ขอให้ท่านสมาชิกได้ช่วยกันพิจารณา

**ประธานสภาฯ** สำหรับวาระนี้มีสมาชิกท่านใดต้องการจะสอบถามบ้างหรือไม่ ถ้าไม่มีผมจะขอมติที่ประชุม

**ประธานสภาฯ** สมาชิกท่านใดไม่เห็นชอบกันเงินเหลื่อมปีกรณีไม่ก่อหนี้ผูกพัน โครงการสร้างหอกระจายข่าวประจำหมู่บ้าน หมู่ที่ 14 จำนวน 131,000 บาท โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบกันเงินเหลื่อมปีกรณีไม่ก่อหนี้ผูกพัน โครงการสร้างหอกระจายข่าวประจำหมู่บ้าน หมู่ที่ 14 จำนวน 131,000 บาท โปรดยกมือขึ้น

**มติที่ประชุม** เห็นชอบ 20 เสียง

 งดออกเสียง 2 คน

**3.3 เรื่อง ขอความเห็นชอบโอนงบประมาณเพิ่มเติม โครงการต่อเติมอาคารสำนักงานองค์การบริหารส่วนตำบลนาไม้ไผ่ จำนวน 1,118,000 บาท**

**ประธานสภาฯ** ขอเชิญท่านนายก อบต.

**นายขจร แก้วสว่าง** เรียนท่านประธานสภาฯ และเพื่อนสมาชิกทุกท่าน สำหรับโครงการต่อเติมอาคารสำนักงานองค์การบริหารส่วนตำบลนาไม้ไผ่ เราได้ตั้งงบประมาณไว้ในข้อบัญญัติปี 2560 จำนวน 2,000,000 บาท แต่เมื่อเราถอดแบบการก่อสร้างออกมาแล้วต้องใช้งบประมาณถึง3 ล้านกว่าบาท ดังนั้นจึงต้องขอความเห็นชอบจากสภาองค์การบริหารส่วนตำบลนาไม้ไผ่เพื่อขอโอนงบประมาณเพิ่มเติม ตอนที่เราตั้งงบประมาณไว้ตอนปี 60 เราได้ตั้งงบประมาณที่ 50 ล้านแต่มีเงินเข้ามาเพียง 45 ล้าน เลยทำให้งบประมาณเราไม่เพียงพอ สำหรับรายละเอียดการโอนว่าโอนมาจากไหนบ้างคือ

1. ค่าจัดซื้อที่ดิน จำนวน 550,000 บาท

 2. โครงการจัดทำแผนที่ภาษีและทะเบียนทรัพย์สิน จำนวน 220,000 บาท

 3. โครงการอบรมพัฒนาอาสาสมัครดูแลผู้สูงอายุที่บ้าน จำนวน 50,000 บาท

 4. โครงการพัฒนาคุณภาพชีวิตผู้พิการ ตำบลนาไม้ไผ่ จำนวน 50,000 บาท

 5. โครงการพัฒนาคุณภาพชีวิตผู้สูงอายุ จำนวน 50,000 บาท

 6. โครงการอบรมทักษะเกี่ยวกับการช่วยเหลือผู้ประสบภัย จำนวน 50,000 บาท

 7. งานรัฐพิธีต่างๆ จำนวน 148,000 บาท

 รวมเป็นเงินทั้งสิ้น 1,118,000 บาท รวมงบประมาณตามโครงการต่อเติมอาคารสำนักงานองค์การบริหารส่วนตำบลนาไม้ไผ่ ทั้งสิ้น 3,118,000 บาท

**ประธานสภาฯ** ขอเชิญท่านอภินันต์ หนูริง

**นายอภินันต์ หนูริง** เรียนท่านประธานสภาฯ ผมนายอภินันต์ หนูริง ส.อบต.หมู่ที่ 8 สำหรับโครงการต่อเติมอาคารสำนักงานผมอยากทราบว่ามีความจำเป็นมากน้อยเพียงใด ผมว่าความเดือดร้อนของพี่น้องประชาชนมีความจำเป็นมากกว่า ผมว่าเราน่าจะแก้ไขปัญหาความเดือดร้อนของพี่น้องประชาชนก่อน

**ประธานสภาฯ** สมาชิกท่านใดต้องการอภิปรายเพิ่มเติมหรือไม่ ขอเชิญท่านสัมพันธ์ จีนประสม

**นายสัมพันธ์ จีนประสม** เรียนท่านประธานสภาฯ ผมนายสัมพันธ์ จีนประสม ส.อบต.หมู่ที่ 6 ผมว่าการโอนเงินมาล้านกว่าบาทเพื่อมาสร้างอาคารยังไม่มีความจำเป็นมากนักเพราะว่าเหตุการณ์ที่รออยู่ภายหน้าไม่ว่าจะเป็นปัญหาน้ำท่วมหรือว่าเกิดอะไรขึ้นอีกผมว่าเอาเงินนี้เก็บไว้ดำเนินการเรื่องอื่นที่จำเป็นดีกว่า อย่างอาคารหลังนี้ชั้นบนก็ไม่ค่อยได้ใช่อะไรนอกจากการประชุมบางครั้ง ผมว่าการไม่ได้สร้างอาคารตัวนี้ก็ไม่ได้ส่งผลกระทบอะไรมากนัก

**ประธานสภาฯ** ขอเชิญนายผล กล้าปราบโจร

**นายผล กล้าปราบโจร** เรียนท่านประธานสภาฯ ผมนายผล กล้าปราบโจร ส.อบต.หมู่ที 10 ที่ท่านสมาชิกหมู่ที่ 8 พูด ผมก็เห็นด้วยแต่ผมว่าการสร้างอาคารในอบต.น่าจะสร้างได้เพราะงบประมาณท่านนายก ก็ได้ทำขอไว้เยอะผมว่าน่าจะทำได้โดยที่ไม่มีปัญหาอะไรนะครับพี่น้องเดือดร้อนเราก็พูดไปตามที่มีอยู่ ผมว่าไม่มีปัญหาเงินก็ตั้งไว้เยอะ เพราะถ้าเราได้เงินมาเยอะแล้วเราไม่ทำไม่พัฒนาผมว่าไปปีหน้าเขาจะลดเงินเรา ผมเห็นด้วยทั้ง 2 ฝ่าย

**ประธานสภาฯ** ขอเชิญท่านวิชาชาญ ชนูดหอม

**นายวิชาชาญ ชนูดหอม** เรียนท่านประธานสภาฯ ผมนายวิชาชาญ ชนูดหอม ส.อบต.หมู่ที่ 1 ในการตั้งงบประมาณไว้2,000,000 บาทเมื่อครั้งก่อนเป็นการตั้งแบบคร่าวๆไว้หรือครับ ไม่มีการคิดแบบไว้ก่อนหรือ

**นายนพดล ไชยศร** ขออนุญาตชี้แจงสำหรับโครงการนี้สมัยท่านผอ.กองช่างคนก่อนท่านได้คิดงบประมาณไว้ให้เรียบร้อยแล้วแต่ว่างบประมาณของเก่า 50 ล้าน ใน 50 ล้านนั้นได้จัดสรรออกเป็นค่าใช้จ่ายต่างๆแล้วมีเงินเหลืออยู่ 2 ล้าน มันไม่พอต้องให้หมู่บ้านไปก่อนทีนี้เราก็เลยเสนอเข้าสภาไปว่าอาคารที่ผอ.กองช่างคนเก่าคิดไว้ให้ 2.6 ล้านบาทให้เราไปตั้งงบประมาณไว้แค่ 2 ล้าน ก่อน โครงการนี้หากต้องให้ดำเนินการได้จะต้องหางบประมาณมาโอนเพิ่มถ้าแค่ 2 ล้านไม่มีคนทำ ไม่ทราบว่าท่านยังจำได้หรือไม่ว่าสภาฯได้อนุมัติไว้ก่อนแล้ว 2 ล้าน ที่นายก อบต.แจ้งไปคือการโอนเพื่อหางบประมาณมาให้ครบก่อนจึงจะหาผู้รับเหมา ถ้าประกาศ 2 ล้านบาทยังไงก็ไม่มีคนทำ วันนี้ท่านจะให้โอนเพิ่มหรือไม่ก็อยู่ที่มติของท่าน แต่ถ้าท่านจะให้กันเงินไว้ก่อน 2 ล้านบาท และส่วนที่เหลือค่อยไปตั้งสมทบในข้อบัญญัติงบประมาณปี 61 ก็ได้ หรือท่านจะมีมติให้โอนให้เงินครบในวันนี้แล้วเราไม่ต้องไปตั้งสมทบในข้อบัญญัติ ปี 61 ก็ได้

**นายวิชาชาญ ชนูดหอม** เรียนท่านประธานสภาฯ ผมอยากทราบว่า 2 ล้าน ที่เราให้ไว้เมื่อก่อน ผอ.ช่างคนก่อนท่านได้คิดไว้แล้วใช่หรือไม่พอคิดไว้แล้วปีนี้ปีเดียวจะเพิ่มเป็นล้านกว่าเลยเหรอกับการต่อเติมอาคารเดียวกันพื้นที่เดียวกัน ถ้าเราโอนล้านกว่านี้ไปให้หมู่บ้านที่ลำบากจะดีกว่าไหม

**ประธานสภาฯ** ขอเชิญ ผอ.กองช่าง

**นายอรุณ ชูประจง** เรียนท่านประธานสภาฯ ผมนายอรุณ ชูประจง ผอ.กองช่าง ตอนที่ผมมางบประมาณที่ตั้งไว้ในบีโอคิว ตั้งไว้ ประมาณสองล้านหกแสนกว่าบาทและก็มีค่าก่อสร้างเพิ่มมาค่าแบบแปลนค่าใช้จ่ายตามแบบ เพิ่มมาประมาณ 500,000 บาท

**ประธานสภาฯ** เชิญท่านวิชาชาญ ชนูดหอม

**นายวิชาชาญ ชนูดหอม** เรียนท่านประธานสภาฯ ผมนายวิชาชาญ ชนูดหอม ส.อบต.หมู่ที่ 1 ผมก็ไม่ทราบว่าสองล้านหกแสนเพราะในเอกสารของผมมีแค่ สองล้าน

**ประธานสภาฯ** ขอเชิญท่านสัมพันธ์ จีนประสม

**นายสัมพันธ์ จีนประสม** เรียนท่านประธานสภาฯ ผมว่าถ้าออกแบบใหม่แต่ให้ใช้งบประมาณเท่าเดิมคือสองล้านบาทได้หรือไม่ เพราะผมว่าอาคารไม่ค่อยมีความจำเป็นมากเท่าไหร่ในตอนนี้เงินอยากจะให้เก็บไว้ใช้ที่จำเป็นมากกว่า

**นายอรุณ ชูประจง** คือผมออกแบบใหม่เป็นแบบเข็มเจาะเพราะถ้าใช้แบบการตอกเสาเข็มผมว่าอาคารคงร้าวแน่ๆ

**ประธานสภาฯ** ขอเชิญท่านขจร แก้วสว่าง

**นายขจร แก้วสว่าง** เรียนท่านประธานสภาฯ ผมนายขจร แก้วสว่าง ส.อบต.หมู่ที่ 5 ผมว่าการสร้างอาคารยังไม่มีความจำเป็นมากนัก และในส่วนของการก่อสร้างผมได้ยินท่านผอ.ช่างพูดว่าการก่อสร้างอาคารต้องใช้เข็มเจาะเพราะถ้าไม่ใช้เข็มเจาะอาคารเก่าอาจจะชำรุดได้ ผมว่าเข็มเจาะบ้านเรากับการก่อสร้างอาคารสองชั้นผมอยู่กันเกือบ 50 ปี ไม่มีที่ไหนที่ไม่มีการแตกร้าวลองเป็นวิธีการอย่างอื่นได้หรือไม่ไม่ต้องเขาเข็มเจาะเราใช้แมคโครขุดเป็นตอหม้อได้หรือไม่สำหรับการก่อสร้างมันมีวิธีการก่อสร้างหลายวิธีลองหาวิธีที่เราสามารถประหยัดงบประมาณได้หรือไม่

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ ขอเท้าความก่อนว่าการที่เราขออนุมัติไปเมื่อครั้งก่อนก็เพื่อก่อสร้างอาคารที่จะสร้างห้องประชุมห้องใหญ่เพราะห้องประชุมห้องนี้เวลาเค้ามาใช้จะไม่พอเพราะฉะนั้นท่านสมาชิกก็เคยพูดว่าจะสร้างห้องประชุมไว้เป็นของตัวเองและในการก่อสร้างอาคารตัวนี้ก็เพื่อรองรับโรงเรียนผู้สูงอายุในปีหน้านั่นคือที่เคยขออนุมัติไว้ ท่านสมาชิกจะเห็นด้วยหรือไม่ก็อยู่ที่ดุลพินิจของท่านว่าจะให้มีการสร้างหรือไม่

**ประธานสภาฯ** ขอเชิญท่านอภินันต์ หนูริง

**นายอภินันต์ หนูริง** เรียนท่านประธานสภาฯ ที่ฟังมาก็มีความจำเป็นแต่ระหว่างความจำเป็นในการสร้างอาคาร กับความจำเป็นที่จะแก้ไขปัญหาความเดือดร้อนของชาวบ้านอันไหนที่จำเป็นมากกว่ากัน

**ประธานสภาฯ** ขอเชิญผอ.กองช่าง ได้ชี้แจง

**นายอรุณ ชูประจง** เรียนท่านประธานสภาฯ ตามที่ผมได้แจกเอกสารทั้งแบบใหม่และแบบเก่าก็ขอให้ท่านได้ลองเปรียบเทียบราคาดูว่ามีสิ่งไหนที่แตกต่างกันบ้าง ตอนนี้ราคาของก็ขึ้น

**ประธานสภาฯ** ขอเชิญท่านปลัดได้ชี้แจง

**นายนพดล ไชยศร** สมาชิกที่ได้บีโอคิวของเก่าไปแล้วก็ทราบแล้วว่าที่ผอ.คนเก่าคิดไว้เท่าไหร่และพอท่านผอ.คนใหม่มาก็ได้มีการคิดใหม่และขออนุมัติแบบแปลนใหม่แต่ตอนนั้นเราไม่ได้ขออนุมัติเรื่องวงเงินเป็นเพียงการแก้แบบเฉยๆ เพราะเมื่อครั้งก่อนสภาฯเราได้อนุมัติให้มีการแก้แบบแล้วแต่เมื่อมีการแก้แบบทำให้ต้องใช้งบประมาณเพิ่มเติมเลยทำให้ต้องมีการโอนงบประมาณเพิ่มเติม

**ประธานสภาฯ** ขอเชิญท่านสัมพันธ์ จีนประสม

**นายสัมพันธ์ จีนประสม** เรียนท่านประธานสภาฯ ผมว่าให้กันเงินไว้แค่ 2 ล้านก่อนให้ช่างทำแบบใหม่

**นายวิชาชาญ ชนูดหอม** เรียนท่านประธานสภาฯ ผมมีเรื่องจะขอคือโครงการต่างๆที่โอนมาเช่น

 1. ค่าจัดซื้อที่ดิน จำนวน 550,000 บาท

 2. โครงการจัดทำแผนที่ภาษีและทะเบียนทรัพย์สิน จำนวน 220,000 บาท

 3. โครงการอบรมพัฒนาอาสาสมัครดูแลผู้สูงอายุที่บ้าน จำนวน 50,000 บาท

 4. โครงการพัฒนาคุณภาพชีวิตผู้พิการ ตำบลนาไม้ไผ่ จำนวน 50,000 บาท

 5. โครงการพัฒนาคุณภาพชีวิตผู้สูงอายุ จำนวน 50,000 บาท

 6. โครงการอบรมทักษะเกี่ยวกับการช่วยเหลือผู้ประสบภัย จำนวน 50,000 บาท

 7. งานรัฐพิธีต่างๆ จำนวน 148,000 บาท

 ปีนี้ไม่ต้องตั้งในข้อบัญญัตินะครับเพราะตั้งไปก็ไม่ใช้ เอางบประมาณเหล่านี้ไปช่วยเหลือชาวบ้านดีกว่า

**นายสายันท์ นิธิสกุลกาญจน์** เรียนท่านประธานสภาฯ สำหรับเรื่องการสร้างอาคารท่านจะอนุมัติหรือไม่ก็แล้วแต่ดุลพินิจของท่านผมขอท้าวความว่าท่านสมาชิกเคยขอผมว่าให้ห้องประชุมนี้เป็นห้องประชุมส่วนตัวสำหรับประชุมสภาฯและมีการติดผ้าม่านต่างๆผมก็ดำเนินการไปเสร็จและเดือนที่แล้วกลุ่มของผู้สูงอายุเราคัดได้แค่หมู่บ้านละ 5 คนเนื่องจากห้องประชุมเต็มสำหรับการจะจัดให้มีโรงเรียนผู้สูงอายุ ผู้สูงอายุเค้ามีความสุขและอีกอย่างอบต.เราแต่ละเดือนมีหลายหน่วยงานที่มาขอใช้ห้องประชุมและบางโครงการของเราเองคนเยอะทำให้ห้องประชุมก็ไม่พอ ถ้าเรามีอาคารสถานที่ที่เราสามารถจัดดำเนินการได้ทั้งล่างและบนก็เป็นประโยชน์ของประชาชน

**ประธานสภาฯ** ขอเชิญท่านสมใจ ศรีระษา

**นายสมใจ ศรีระษา** เรียนท่านประธานสภาฯ ผมนายสมใจ ศรีระษา ส.อบต.หมู่ที่ 4 สำหรับโครงการนี้ที่เราจะมีการขอโอนเงินมาล้านกว่าบาทนั้นถ้าคิดก็น่าจะ 60 เปอร์เซ็นของงบประมาณเดิมซึ่งค่อนข้างสูงมากซึ่งผมถือว่าเยอะไป ซึ่งเมื่อก่อนพอเราจะทำอะไรก็ได้รับคำตอบว่าเรามีเงินแค่นี้เรามีเงินไม่พอหลายๆโครงการแต่พอมา ณ วันนี้จะสิ้นปีงบประมาณ หนึ่งล้านหนึ่งแสนมาจากไหนครับ

**ประธานสภาฯ** ขอเชิญท่านอภินันต์ หนูริง

**นายอภินันต์ หนูริง** เรียนท่านประธานสภาฯ อยากให้ท่านประธานสภาฯ ได้ขอมติที่ประชุมเลยเพื่อไม่ให้เป็นการเสียเวลา

**ประธานสภาฯ** เชิญท่านนายก อบต.

**นายชัยพิภัทร รัตนบุรี** ตามที่ท่านได้เป็นห่วงเรื่องความเดือดร้อนของประชาชนและของหมู่บ้านผมก็เข้าใจตรงจุดนี้ซึ่งจากการประชุมครั้งที่แล้วว่าให้แต่ละหมู่บ้านได้เขียนความเดือดร้อนของแต่ละหมู่บ้านมาเพื่อที่ทาง อบต.จะได้ดำเนินการแก้ไขให้ซึ่งตอนนี้ผอ.กองช่างได้ให้ช่างไปสำรวจและดำเนินการคิดงบประมาณไว้เรียบร้อยแล้วและเรารอจะที่จะจ่ายเงินสะสมซึ่งเงินสะสมก็มีอยู่เพียงพอแต่ตอนนี้เราไม่สามารถจ่ายได้เนื่องจากอยู่ในช่วงของการเปลี่ยนระเบียบการจัดซื้อจัดจ้างใหม่เราเลยต้องขอจ่ายขาดเงินสะสมในรอบหน้าและที่ท่านสมาชิกได้ถามว่าการทำโครงการหลายๆโครงการที่ผ่านมาทางเราบอกไม่มีงบประมาณ ก็เนื่องจากว่างบประมาณตอนนั้นยังไม่เข้าเพิ่งมาเข้าตอนหลังแล้ว

**ประธานสภาฯ** สมาชิกท่านใดไม่เห็นชอบโอนงบประมาณเพิ่มเติม โครงการต่อเติมอาคารสำนักงานองค์การบริหารส่วนตำบลนาไม้ไผ่ จำนวน 1,118,000 บาท โปรดยกมือขึ้น

**ประธานสภาฯ ไม่เห็นชอบ 14 เสียง**

**ประธานสภาฯ** สมาชิกท่านใดเห็นชอบโอนงบประมาณเพิ่มเติม โครงการต่อเติมอาคารสำนักงานองค์การบริหารส่วนตำบลนาไม้ไผ่ จำนวน 1,118,000 บาท โปรดยกมือขึ้น

**ประธานสภาฯ** **เห็นชอบ 4 เสียง**

 **งดออกเสียง 4 คน**

**3.4 เรื่อง ขอความเห็นชอบกันเงินเหลื่อมปี กรณีไม่ก่อหนี้ผูกพัน โครงการต่อเติมอาคารสำนักงานองค์การบริหารส่วนตำบลนาไม้ไผ่ จำนวน 2,000,000 บาท**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ และเพื่อนสมาชิกทุกท่าน สำหรับโครงการดังกล่าวเราไม่สามารถดำเนินการได้เนื่องจากงบประมาณไม่เพียงพอ ซึ่งทางสภาองค์การบริหารส่วนตำบลนาไม้ไผ่ของเราได้อนุมัติให้มีการแก้ไขแบบการต่อเติมอาคารใหม่ เลยทำให้งบประมาณเราเกินงบประมาณที่ตั้งไว้ ดังนั้น จึงต้องขอกันเงินเหลื่อมปีไว้ก่อนสำหรับโครงการนี้ ก็ขอให้ท่านสมาชิกได้พิจารณาว่าจะให้มีการกันเงินหรือไม่

**ประธานสภาฯ** มีสมาชิกท่านใดต้องการจะสอบถามบ้างหรือไม่ ถ้าไม่มีผมจะขอมติที่ประชุม

**ประธานสภาฯ** สมาชิกท่านใดไม่เห็นชอบกันเงินเหลื่อมปี กรณีไม่ก่อหนี้ผูกพัน โครงการต่อเติมอาคารสำนักงานองค์การบริหารส่วนตำบลนาไม้ไผ่ จำนวน 2,000,000 บาท โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบกันเงินเหลื่อมปี กรณีไม่ก่อหนี้ผูกพัน โครงการต่อเติมอาคารสำนักงานองค์การบริหารส่วนตำบลนาไม้ไผ่ จำนวน 2,000,000 บาท โปรดยกมือขึ้น

**มติที่ประชุม** เห็นชอบ 18 เสียง

 งดออกเสียง 4 คน

**3.5 เรื่อง ขอความเห็นชอบกันเงินเหลื่อมปี กรณีไม่ก่อหนี้ผูกพัน ครุภัณฑ์ก่อสร้าง ประเภทเครื่องเลื่อย จำนวน 30,000 บาท**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ และเพื่อนสมาชิกท่านทุกท่านสำหรับ สำหรับเครื่องเลื่อยตัวนี้เราได้ดำเนินการมาจนถึงการเปลี่ยนแปลงของระเบียบพัสดุการจัดซื้อจัดจ้างใหม่ซึ่งอยู่ในห้วงของระเบียบตัวใหม่ทำให้เราไม่สามารถที่จะจัดซื้อจัดจ้างได้เลยต้องขอกันเงินไว้ก่อนและจะมีการดำเนินการต่อไปให้เรื่องของระเบียบพัสดุออกมาชัดเจนก่อน

**ประธานสภาฯ** สมาชิกท่านใดต้องการจะสอบถามเพิ่มเติมหรือไม่ถ้าไม่มีผมจะขอมติที่ประชุม

**ประธานสภาฯ** สมาชิกท่านใดไม่เห็นชอบกันเงินเหลื่อมปี กรณีไม่ก่อหนี้ผูกพัน ครุภัณฑ์ก่อสร้าง ประเภทเครื่องเลื่อย จำนวน 30,000 บาท โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบกันเงินเหลื่อมปี กรณีไม่ก่อหนี้ผูกพัน ครุภัณฑ์ก่อสร้าง ประเภทเครื่องเลื่อย จำนวน 30,000 บาท โปรดยกมือขึ้น

**มติที่ประชุม** เห็นชอบ 18 เสียง

 งดออกเสียง 4 คน

**ระเบียบวาระที่ 4 เรื่องสืบเนื่อง (ถ้ามี)**

**4.1 เรื่อง...............................................................................**

**ระเบียบวาระที่ 5 เรื่องอื่นๆ**

**5.1 แจ้งค่าใช้จ่ายงานก่อสร้างขยายเขตระบบจำหน่ายไฟฟ้า**

**ประธานสภาฯ** ขอเชิญท่านปลัด อบต.

**นายนพดล ไชยศร** สำหรับระเบียบวาระนี้คือโครงการของหมู่ที่ 4 ซึ่งมีอยู่ในข้อบัญญัติงบประมาณรายจ่ายประจำปี 2560 ซึ่งได้รับจัดสรรเป็นเงิน 75,000 บาท แต่เมื่อได้ทำหนังสือแจ้งไปยังการไฟฟ้าส่วนภูมิภาคอำเภอทุ่งสง และทางไฟฟ้าได้แจ้งค่าใช้จ่ายมาเป็นเงิน 334,117.56 บาท ซึ่งเรามีงบประมาณไม่เพียงพอที่จะดำเนินการได้ ก็ขอให้ท่านสมาชิกในพื้นที่ได้ทำความเข้าใจกับประชาชนในพื้นที่ด้วย

**ที่ประชุม** รับทราบ

**ประธานสภาฯ** ขอเชิญท่านสมยศ รักษาแก้ว

**นายสมยศ รักษาแก้ว** เรียนท่านประธานสภาฯ ผมนายสมยศ รักษาแก้ว ส.อบต.หมู่ที่ 11 ขอหารือการขอใช้หอถังประปาของหมู่ที่ 10 ซึ่งทางหมู่ที่ 10 ได้มีการประชุมคณะกรรมการหมู่บ้านแล้วว่าเค้าไม่ใช้แล้วและให้ทางหมู่ที่ 11 ได้ใช้ต่อ ถึงตอนนี้ทางหมู่ที่ 11 มีบ่อน้ำบาดาลอยู่แล้วแต่ยังขาดหอถังที่จะกระจายน้ำให้แก่ประชาชน

**นายนพดล ไชยศร** ขอจากหมู่ที่ 10 ไปไว้ที่หมู่11 เฉพาะโครงเหล็กใช่หรือไม่ ก็ให้หมู่ที่ 10 ทำหนังสือมายังคณะบริหารว่าทางหมู่ที่ 10 ไม่มีความจำเป็นต้องใช้และประสงค์จะให้ทางหมู่ที 11 ได้ใช้ต่อ เพื่อที่ทางคณะบริหารจะได้นำเข้าสู่สภาฯเพื่อขอความเห็นชอบ

 **ประธานสภาฯ** ประธานกล่าวปิดการประชุมเวลา 15.50 น.

 (ลงชื่อ) ผู้ตรวจสอบบันทึกรายงานการประชุม

 (นายนพดล ไชยศร)

 เลขานุการสภาองค์การบริหารส่วนนาไม้ไผ่

(นายสมพร รัตนคช)

กรรมการตรวจรายงานการประชุม

 (นายสมนึก สมมาตร) (นายผล กล้าปราบโจร)

กรรมการตรวจรายงานการประชุม กรรมการตรวจรายงานการประชุม